google/wiki40b huggingface dataset:
Επαρχία Γιανκίουε

Η Επαρχία Γιανκίουε (ισπανικά: Provincia de Llanquihue) είναι μια από τέσσερις επαρχίες της χιλιανής περιφέρειας Λος Λάγος (X). Η πρωτεύουσά της είναι το Πουέρτο Μοντ. Η δεύτερη μεγαλύτερη λίμνη της Χιλής, η Λίμνη Γιανκίουε, βρίσκεται στην επαρχία αυτή, καθώς επίσης και τέσσερα ηφαίστεια, τα Οσόρνο, Καλμπούκο, Πουντιαγούδο και Σέρρο Τροναδόρ.
Ο ευρωπαϊκός αποικισμός του Γιανκίουε άρχισε το 1852, όταν Γερμανοί ενθαρρύνθηκαν να μεταναστεύσουν στην νότια Χιλή.
Η περιοχή είναι γνωστή για την ομορφιά του φυσικού περιβάλλοντός της, καθώς επίσης και για τα τρόφιμα και τα θαλασσινά από τους λιμένες Πουέρτο Μοντ και Καλμπούκο.
Ως επαρχία, το Γιανκίουε είναι μια διοικητική διαίρεση του δεύτερου επιπέδου της Χιλής, κυβερνάται από ένα δήμο για κάθε συστατική κοινότητα. Το Πουέρτο Μοντ είναι η επαρχιακή πρωτεύουσα. Ο επαρχιακός κυβερνήτης διορίζεται από τον Πρόεδρο της Χιλής.
Μπορ

Σύμφωνα με τη Σκανδιναβική μυθολογία ο Μπορ (ισλανδικά: Bor, προφορά: Πορ /pɔːr/, αρχαία σκανδιναβικά: Borr, προφορά: Μπορρ /borː/) ήταν ο πατέρας του Οντίν, του Βε και του Βίλι. Μητέρα τους θεωρείται η γιγάντισσα Μπέστλα. Ο Μπορ ήταν ο γιος του γίγαντα Μπούρι (Buri).
Ο Μπορ αναφέρεται στον τέταρτο στίχο του ποιήματος Βολούσπα της Ποιητικής Έντα και στο έκτο κεφάλαιο του Gylfaginning(αρχαία σκανδιναβικά: Γκύλβαγκίννιγγ [ˈɟʏlvaˌɟɪnːɪŋg], ισλανδικά: Κίλβακίννινκ ​[ˈcɪlvaˌcɪnːiŋk]) της Νεώτερης Έντα του ιστορικού Σνόρρι Στούρλουσον. Καμία άλλη αναφορά για τον Μπορ δεν υπάρχει στην Ποιητική Έντα, ενώ στη Νεώτερη Έντα ο Οντίν μερικές φορές αναφέρεται ως γιος του Μπορ, αλλά δεν υπάρχουν περισσότερες πληροφορίες σχετικά με αυτό.
Ο ρόλος της Μπορ στη μυθολογία δεν είναι σαφής και δεν υπάρχει καμία ένδειξη ότι λατρευόταν ως θεότητα.
Περιστροφή της Γης

Η περιστροφή της Γης είναι η περιστροφή του πλανήτη Γη γύρω από τον δικό του άξονα. Η γη περιστρέφεται με κατεύθυνση προς τα ανατολικά, σε ανάδρομη κίνηση. Όπως φαίνεται από τον βόρειο Πολικό Αστέρα, η Γη γυρίζει αριστερόστροφα.
Ο Βόρειος Πόλος, επίσης γνωστός ως Γεωγραφικός Βόρειος Πόλος, είναι το σημείο στο Βόρειο Ημισφαίριο όπου ο άξονας περιστροφής της Γης συναντά την επιφάνεια της. Αυτό το σημείο είναι διαφορετικό από τον γήινο Βόρειο Μαγνητικό Πόλο. Ο Νότιος Πόλος είναι το άλλο σημείο όπου ο άξονας περιστροφής της Γης τέμνει την επιφάνεια της, στην Ανταρκτική.
Η Γη περιστρέφεται μια φορά κάθε 24 ώρες ως προς τον Ήλιο, αλλά η πραγματική περίοδος περιστροφής, με βάση τους μακρινούς αστέρες, είναι 23 ώρες 56 λεπτά και 4 δευτερόλεπτα. Η περιστροφή της Γης επιβραδύνεται ελαφρώς κάθε χρόνο και έτσι 1 ημέρα ήταν μικρότερη σε διάρκεια κατά το παρελθόν. Αυτό οφείλεται στα παλιρροϊκά αποτελέσματα που έχει η Σελήνη στην περιστροφή της Γης. Τα ατομικά ρολόγια δείχνουν ότι η σύγχρονη ημέρα έχει μεγαλώσει κατά 1,7 χιλιοστό του δευτερολέπτου στα τελευταία 100 χρόνια. Η ανάλυση ιστορικών αστρονομικών αρχείων δείχνει αύξηση της ημέρας κατά περίπου 2,3 χιλιοστά του δευτερολέπτου ανά αιώνα από τον 8ο αιώνα π.Χ. μέχρι σήμερα.
Ουκρανικές προεδρικές εκλογές 2010

Οι 5ες προεδρικές εκλογές από την εποχή της ανεξαρτησίας το 1991, έγιναν στην Ουκρανία τον Ιανουάριο και το Φεβρουάριο του 2010. Στις 14 Φεβρουαρίου, ο Βίκτορ Γιανουκόβιτς που συγκέντρωσε ποσοστό 48,95% των ψήφων, ανακηρύχθηκε νικητής των εκλογών. Σύμφωνα με το Άρθρο 104 τπυ Ουκρανικού Συντάγματος, ο Πρόεδρος πρέπει να ορκιστεί και να αναλάβει καθήκοντα σε διάστημα εντός 30 ημερών από την επίσημη ανακήρυξη του αποτελέσματος ενώπιον του ουκρανικού κοινοβουλίου. Το κοινοβούλιο όρισε την ορκωμοσία του Γιανουκόβιτς για τις 25 Φεβρουαρίου.
Στις 17 Φεβρουαρίου 2010 το Ανώτατο Διοικητικό Δικαστήριο της Ουκρανίας ακύρωσε τα αποτελέσματα έπειτα από έφεση που άσκησε η Γιούλια Τιμοσένκο. Το δικαστήριο απέρριψε την απόφαση της Εφορευτικής Επιτροπής, που είχε κηρύξει το Γιανουκόβιτς ως νικητή των εκλογών. Ωστόσο, δεν ανέβαλε την προγραμματισμένη ορκωμοσία του. Στις 20 Φεβρουαρίου η Τιμοσένκο απέσυρε την έφεση.
Μαρία Θηρεσία της Αυστρίας (1801–1855)

Βιογραφία

Γεννήθηκε στη Βιέννη στις 21 Μαρτίου 1801, κατά τη διάρκεια της εξορίας των γονιών της, εξαιτίας της εισβολής του Ναπολέοντα Α΄ Βοναπάρτη στην Τοσκάνη. Πατέρας της ήταν ο Φερδινάνδος Γ΄, Μέγας Δούκας της Τοσκάνης και μητέρα της η Λουίζα των Βουρβόνων, κόρη του Φερδινάνδου Α΄ των Δύο Σικελιών.
Το 1831, ο Κάρολος-Φήλιξ της Σαρδηνίας απεβίωσε, με αποτέλεσμα να ανέβει στο θρόνο της Σαρδηνίας ο 2ος εξάδελφός του Κάρολος-Αλβέρτος. Έτσι, η Μαρία Θηρεσία απέκτησε τον τίτλο της βασίλισσας της Σαρδηνίας.
Σημειογραφία Πάλμερ

Η Σημειογραφία Πάλμερ (επίσης γνωστή ως Στρατιωτικό Σύστημα Αρίθμισης Δοντιών) είναι ένα σύστημα που χρησιμοποιούν οδοντίατροι για να συνδιάσουν διάφορες πληροφορίες με ένα συγκεκριμένο δόντι. Παρόλο που έχει σχεδόν αντικατασταθεί από τη Σημειογραφία της Παγκόσμιας Οδοντιατρικής Ομοσπονδίας FDI, συνεχίζει να είναι η προτιμιταία μέθοδος που χρησιμοποιούν οι επαγγελματίες και μαθητευόμενοι οδοντίατροι στο Ηνωμένο Βασίλειο.
Πρώτα ονομαζόταν σύστημα Zsigmondy από το όνομα του Ούγγρου οδοντίατρου Adolf Zsigmondy που είχε την ιδέα πρώτος το 1861, και χρησιμοποιούσε ένα σταυρό Zsigmondy για να καταγράψει τα τεταρτημόρια των θέσεων των δοντιών. Τα δόντια των ενηλίκων αριθμούνται από το 1 έως το 8, ενώ τα πρώτα δόντια των παιδιών (τα γαλακτικά δόντια των μωρών) απεικονίζονταν σε ένα τεταρτομερή χάρτη με Ρωμαϊκή αρίθμιση I, II, III, IV, V των δοντιών ξεκινώντας από τη μεσογραμμή. Ο Πάλμερ το άλλαξε αυτό σε A, B, C, D, E. Αυτό το έκανε πιο απλοποιημένο και λιγότερο πιθανό να οδηγήσει σε λάθη παρερμεινίας.
Η σημειογραφία Πάλμερ αποτελείται από ένα σύμβολο (┘└ ┐┌) που δείχνει σε πιό τεταρτημόριο βρίσκεται το δόντι και έναν αριθμό που δείχνει τη θέση του από τη μεσογραμμή. Τα δόντια των ενηλίκων αριθμούνται από το 1 έως το 8, ενώ τα παιδικά δόντια των μωρών συμβολίζονται με ένα γράμμα του λατινικού αλφαβήτου από το Α έως το Ε. Έτσι η αριστερή και η δεξιά κεντρική maxillary incisor έχουν τον ίδιο αριθμό, 1, αλλά η δεξιά έχει και το σύμβολο ┘ από κάτω, ενώ η αριστερή έχει το └.
Μέσος χρόνος Πορτ Μπλαιρ

Ο μέσος χρόνος Πορτ Μπλαιρ ήταν η ζώνη ώρας των νήσων Ανταμάν και Νικομπάρ στην Ινδία στον Κόλπο της Βεγγάλης. Η ζώνη ώρας άρχισε να χρησιμοποιείται στις αρχές του 19ου αιώνα και χρησιμοποιήθηκε μέχρι την 1η Ιανουαρίου 1906, επειδή η σταθερή ώρα Ινδίας έγινε η επίσημη ώρα της Ινδίας.
Καταβύθιση

Καθίζηση ή καταβύθιση είναι η δημιουργία ενός στερεού σε ένα διάλυμα ή μέσα σε ένα άλλο στερεό κατά τη διάρκεια μιας χημικής αντίδρασης ή με διάχυση σε ένα στερεό. Όταν η αντίδραση συμβαίνει σε ένα υγρό διάλυμα, το σχηματιζόμενο στερεό λέγεται 'ίζημα'. Το χημικό που προκαλεί τον σχηματισμό στερεού λέγεται 'ιζηματοποιητής'. Χωρίς επαρκή δύναμη βαρύτητας (καθίζηση) για να οδηγήσει τα στερεά σωματίδια μαζί, το ίζημα παραμένει σε αιώρημα. Μετά την καταβύθιση, ειδικά όταν χρησιμοποιείται φυγοκέντριση για να συμπιεστεί σε συμπαγή μάζα, το ίζημα μπορεί να αναφέρεται ως 'συσσωμάτωμα'. Το υγρό ελεύθερο από ίζημα που παραμένει πάνω από το στερεό λέγεται υπερκείμενο. Οι σκόνες που παράγονται από καθίζηση είναι γνωστές επίσης ιστορικά ως 'άνθη'.
Μερικές φορές ο σχηματισμός ενός ιζήματος δείχνει την ύπαρξη μιας χημικής αντίδρασης. Αν ένα διάλυμα νιτρικού αργύρου μεταγγιστεί σε ένα διάλυμα χλωριούχου νατρίου, συμβαίνει μια χημική αντίδραση σχηματισμού ενός λευκού ιζήματος του χλωριούχου αργύρου. Όταν ένα διάλυμα ιωδιούχου καλίου αντιδρά με διάλυμα νιτρικού μολύβδου, ένα κίτρινο ίζημα ιωδιούχου μολύβδου σχηματίζεται. 
Η καθίζηση μπορεί να συμβεί αν η συγκέντρωση μιας ένωσης υπερβεί τη διαλυτότητα της (όπως κατά την ανάμειξη διαλυτών ή αλλαγή της θερμοκρασίας τους). Η καθίζηση μπορεί να συμβεί γρήγορα από ένα υπερκορεσμένο διάλυμα.
Στα στερεά, η καθίζηση λαμβάνει χώρα αν η συγκέντρωση ενός στερεού είναι πάνω από το όριο διαλυτότητας, λόγω π.χ. της γρήγορης βαφής ή εμφύτευσης ιόντων και η θερμοκρασία είναι αρκετά ψηλή που η διάχυση μπορεί να οδηγήσει σε διχωρισμό σε ιζήματα. Η καθίζηση σε στερεά χρησιμοποιείται εκτενώς για τη σύνθεση νανοσωματιδίων.
Ένα σημαντικό στάδιο της διεργασίας καθίζησης είναι η έναρξη της πυρήνωσης. Η δημιουργία ενός υποθετικού στερεού σωματιδίου περιλαμβάνει τον σχηματισμό μιας επιφάνειας συνεπαφής, που απαιτεί κάποια χημική ενέργεια με βάση τη σχετική επιφανειακή ενέργεια του στερεού και του διαλύματος. Αν αυτή η ενέργεια δεν είναι διαθέσιμη και δεν υπάρχει κατάλληλη επιφάνεια πυρήνωσης, συμβαίνει υπερκορεσμός.

Ανάλυση ανιόντος/κατιόντος

Ο σχηματισμός ιζήματος είναι χρήσιμος στην ανίχνευση του τύπου του κατιόντος σε ένα άλας. Για να γίνει αυτό, ένα άλκαλι αντιδρά πρώτα με το άγνωστο άλας για να παράξει ένα ίζημα που είναι το  υδροξείδιο του άγνωστου άλατος. Για να ταυτοποιηθεί το κατιόν, σημειώνονται το χρώμα του ιζήματος και η διαλυτότητά του σε περίσσεια. Παρόμοιες διεργασίες χρησιμοποιούνται συχνά σε σειρά - π.χ., ένα διάλυμα νιτρικού βαρίου θα αντιδράσει με θειικά ιόντα για να σχηματίσει ένα στερεό ίζημα θειικού βαρίου, που δείχνει ότι είναι πιθανόν ότι τα θειικά ιόντα είναι παρόντα.

Χώνευση

Χώνευση, ή πέψη ή γήρανση ιζήματος, συμβαίνει όταν ένα πρόσφατα δημιουργημένο ίζημα αφήνεται, συνήθως σε υψηλότερη θερμοκρασία, στο διάλυμα από το οποίο καταβυθίστηκε. Αυτό έχει ως αποτέλεσμα καθαρότερα και μεγαλύτερα σωματίδια. Η υποκείμενη φυσικοχημική διεργασία διεργασία χώνευσης λέγεται ωρίμανση Όστβαλντ.
Τουρκμενικό αλφάβητο

Το Τουρκμενικό αλφάβητο που χρησιμοποιείται για επίσημους σκοπούς στο Τουρκμενιστάν είναι ένα λατινικό αλφάβητο με βάση το τουρκικό αλφάβητο, αλλά με αξιοσημείωτες διαφορές: το J χρησιμοποιείται αντί του τουρκικού C, Το W χρησιμοποιείται αντί του τουρκικού V, το Ž χρησιμοποιείται αντί του τουρκικού J, το Y χρησιμοποιείται αντί για το i χωρίς τελεία (I/ı); Ý χρησιμοποιείται αντί του τουρκικού συμφωνικού Υ. Τα γράμματα Ä και Ň έχουν προστεθεί για να αντιπροσωπεύουν τους ήχους [[æ]] και [[ŋ]], αντίστοιχα. Η επιλογή του Y και Ý επηρεάζονται από τα κυριλλικά γράμματα И και Й, με το τελευταίο να γράφεται μερικές φορές ως И́.
Στις αρχές του 20ού αιώνα, όταν η τουρκμενική γλώσσα απέκτησε γραπτή μορφή, χρησιμοποίησε το αραβικό αλφάβητο, αλλά το 1928 υιοθετήθηκε το λατινικό αλφάβητο. Το 1940, η ρωσική επιρροή στο σοβιετικό Τουρκμενιστάν προκάλεσε τη μετάβαση στο κυριλλικό αλφάβητο και δημιουργήθηκε ένα κυριλλικό τουρκμενικό αλφάβητο (που παρουσιάζεται παρακάτω στο πίνακα παράλληλα με τα Λατινικά). Όταν το Τουρκμενιστάν έγινε ανεξάρτητο το 1991, ο Πρόεδρος Σαπαρμουράτ Νιγιάζοφ ξεκίνησε αμέσως την επιστροφή στο λατινικό αλφάβητο. Όταν αποκαταστάθηκε, έτεινε να χρησιμοποιήσει μερικά ασυνήθιστα γράμματα, όπως το σύμβολο της λίρας (£), του δολαρίου ($), του γιεν (¥), και του σεντ (¢), αλλά αντικαταστάθηκαν από πιο συμβατικά γράμματα. Οι πολιτικές και κοινωνικές δυνάμεις που συνδυάστηκαν έφεραν τις αλλαγές στο αλφάβητο και ύστερα τις τροποποιήσεις του λατινικού αλφαβήτου, όπως τεκμηριώνεται από τη Βικτόρια Κλέμεντ (2008).
Το Τουρκμενιστάν εξακολουθεί να γράφεται συχνά με το αραβικό αλφάβητο σε άλλες χώρες όπου ομιλείται η γλώσσα και όπου κυριαρχεί η αραβική γραφή (όπως το Ιράν και το Αφγανιστάν).

Κυριλλικό

түркмен элипбийи
Συνηθισμένο στη Ρωσία. Τα γράμματα και η σύγκριση με το λατινικό αλφάβητο περιλαμβάνονται στο πρώτο πρίγκιπα.

Arabic

توركمن الیپبایی
Συνηθισμένο στο Ιράν και το Αφγανιστάν.
Δεξαμενή Πάτρας

Η Δεξαμενή (ή και Δεξαμενή Κάστρου) είναι ονομασία που περιγράφει παλιά γειτονιά της Πάτρας. Βρισκόταν στο κεντρικό τμήμα της Πάτρας, στη λεγόμενη Άνω Πόλη, στην περιοχή του Φρουρίου και οφείλει την ονομασία της στην υδατοδεξαμενή (νέο υδραγωγείο), που βρίσκεται εκεί και κατασκευάστηκε επί δημαρχίας Δημήτριου Βότση στις αρχές του 20ού αιώνα. 
Η ονομασία είναι ιδιαίτερα γνωστή ακόμα και σήμερα και διατηρείται ως τοπωνύμιο της πόλης. Συνηθέστερα ακούγεται στο δημοσιογραφικό λόγο, σε τοπικό επίπεδο Πάτρας, κυρίως την ημέρα του αγιασμού των υδάτων που πραγματοποιείται στο υδραγωγείο εκεί κατά τον εορτασμό των Αγίων Θεοφανίων.
Άγγελος Τανάγρας

Σπουδές και στρατιωτική θητεία

Έκανε σπουδές ιατρικής αρχικά στην Αθήνα και εν συνεχεία στη Γερμανία. Στη διάρκεια της θητείας του στο Ελληνικό Πεζικό έλαβε μέρος σε αρκετούς πολέμους, όπως τον Ελληνοτουρκικό πόλεμο του 1897 και την Κρητική Επανάσταση, με τελευταίο τον Πρώτο Παγκόσμιο Πόλεμο. Επίσης, τέθηκε επικεφαλής του υγειονομικού τμήματος στο λιμάνι του Πειραιά, στο λοιμοκαθαρτήριο της Σαλαμίνας και στο λιμάνι της Σμύρνης. Ήταν αργότερα αντιπρόσωπος της Διεθνούς Υγειονομικής Επιτροπής έπειτα από τη λήξη του Πρώτου Παγκοσμίου Πολέμου, ενώ αποχώρησε από το στράτευμα για να αφοσιωθεί σε ψυχοφυσιολογικές μελέτες, έχοντας το βαθμό του Γενικού Αρχιάτρου. 
Απεβίωσε πλήρης ημερών το 1971.Πολύ καιρό πριν πεθάνει είχε εκφράσει τη λύπη του ότι η ίδρυση της Εταιρίας Ψυχικών Ερευνών, που ήταν αυστηρά επιστημονική, υπήρξε πρόωρη για την Ελλάδα, "όπου το πλείστον ή αδιαφορεί ή εξακολουθεί να ενδιαφέρεται διά εντυπωσιακάς παρεξηγήσεις των ψυχικών φαινομένων και αυταπάτας, όπως δήθεν επικοινωνιών με πνεύματα νεκρών".

Επιστημονικό έργο

Ο Τανάγρας ίδρυσε την Εταιρεία Ψυχικών Ερευνών (ΕΨΕ) και επιδόθηκε σε πειράματα παραψυχολογίας. Εισήχθησαν έτσι για πρώτη φορά στην Ελλάδα οι ήδη δημοφιλείς στην υπόλοιπη Ευρώπη και την Αμερική θεωρίες που σήμερα ονομάζονται παραψυχολογικές Η εταιρεία του αναγνωρίστηκε από την αντίστοιχη Βρετανική Εταιρία Ψυχικών Ερευνών, όμως δεν έτυχε της ίδιας αναγνώρισης στην Ελλάδα. Σύντομα όμως πραγματοποιήθηκαν πολλά πειράματα, πάνω στην τηλεκίνηση και την ηλεκτρική δραστηριότητα του εγκεφάλου και μετά το 1928 τέτοια πειράματα γίνονταν και στην Αθήνα.
Ο Τανάγρας ίδρυσε το περιοδικό "Ψυχικαί Έρευναι", στα πλαίσια της κυκλοφορίας του οποίου διοργάνωσε και το 4ο διεθνές Ψυχοφυσιολογικό Συνέδριο, που διεξήχθη στην Αθήνα.

Λογοτεχνικό έργο

Παράλληλα με το επιστημονικό του έργο, εκτός από τη δημοσίευση μελετών και δοκιμίων, έγραψε λογοτεχνικά έργα. Με τους "Σπογγαλιείς του Αιγαίου" (μυθιστόρημα) έκανε την πρώτη του εμφάνιση στα γράμματα. Το 1910 μετέφρασε την "Ηλέκτρα" του Ευριπίδη.
Πέτρος του Κάμερος

Βιογραφία

Ήταν ο τρίτος γιος του Σάντσο Δ΄ της Καστίλης και της Μαρίας, κόρης του Αλφόνσου κυρίου της Μολίνα. 
Γεννήθηκε στη Βαγιαδολίδ. Ο Πέτρος έγινε κύριος (señor) του Κάμερος και άλλων τεσσάρων περιοχών. Επίσης έγινε ο μαγιορδόμος του αδελφού του Φερδινάνδου Δ΄ της Καστίλης. 
Το 1319 απεβίωσε στη μάχη της καταστροφής του Βέγα ντε Γρανάδα.
Acer Iconia Tab A701

Εξωτερικά χαρακτηριστικά

Οι διαστάσεις του Acer Iconia Tab A701 είναι 259,8×175×10,9 χιλ (10,23×6,89×0,43 ίντσες) ενώ κυκλοφορεί με οθόνη LCD capacitive , 16 εκατομ. χρώματα 1920×1200 εικονοστοιχεία στις 10,1 ίντσες (~224 ppi).Τέλος το βάρος του φτάνει τα 667 γρ. (1,47 lb).

Τεχνικά χαρακτηριστικά

Το Acer Iconia Tab A701 εφοδιάζεται με λειτουργικό σύστημα Android, v4.0 (Ice Cream Sandwich) και εσωτερική μνήμη 16 ή 32 ή 64 GB με δυνατότητα επέκτασης με κάρτα microSD, μέχρι 32 GB.
H Acer επέλεξε για το συγκεκριμένο μοντέλο το Chipset Nvidia Tegra 3 με τον τετραπύρηνο επεξεργαστή 1.3 GHz Cortex-A9 και την ULP GeForce κάρτα γραφικών με το σετ να ολοκληρώνεται με 1 GB RAM.Όλα τα παραπάνω λειτουργούν με την ισχύ της μη αποσπώμενης μπαταρίας λιθίου-Πολυμερών(Li-Po) 9800 mAh (36 Wh) .
Τέλος η συσκευή υποστηρίζει τα εξής δίκτυα 2G Δίκτυο: GSM 850/900/1800/1900 και 3G Δίκτυο: HSDPA 900/2100.
Μίνως Ζώτος

Βιογραφικά στοιχεία

Γεννήθηκε στις 6 Ιουνίου 1905 στο Νεοχώρι Μεσολογγίου, όπου και παρακολούθησε τα πρώτα του σχολικά μαθήματα. Στη συνέχεια, παρακολούθησε τα μαθήματα του Σχολαρχείου στο Αιτωλικό και του Γυμνασίου στο Μεσολόγγι. Το 1922 εγγράφηκε στη Νομική Σχολή του Πανεπιστημίου Αθηνών, ενώ με τη συμβολή του Μιλτιάδη Μαλακάση διορίστηκε ταμίας του Δήμου Αθηναίων. Οι σπουδές του δεν ολοκληρώθηκαν ποτέ μιας και είχε αρχίσει να ασχολείται με τη συγγραφή ποιητικών έργων. Γνωρίστηκε με τη Μαρία Πολυδούρη, η οποία αποτέλεσε έρωτα της ζωής του, το 1928. Μετά τον θάνατό της το 1930, η υγεία του επιβαρύνθηκε. Για τον λόγο αυτό επέστρεψε στη γενέτειρά του στις 17 Δεκεμβρίου 1932, ωστόσο πέθανε από φυματίωση τον Δεκέμβριο του ιδίου έτους.
2884 Ρέντις

Φυσικά χαρακτηριστικά

Τα φυσικά χαρακτηριστικά του Ρέντις είναι άγνωστα.
Βασίλειος Μόστρας

Βιογραφικά στοιχεία

Γεννήθηκε στην Αθήνα και ήταν γιος του μηχανικού Δημήτριου Μόστρα. Από την πλευρά του πατέρα του καταγόταν από την οικογένεια Μελά και ήταν ανηψιός του Παναγιώτη Δαγκλή και δισέγγονος του Λέοντος Μελά. Αδελφός του ήταν ο Σπυρίδων Δ. Μόστρας.
Απεβίωσε στην Αθήνα το 1968. Ήταν παντρεμένος με την Ευφροσύνη Χωρέμη και είχαν αποκτήσει μια κόρη, την Ελένη Μόστρα.

Διπλωματική σταδιοδρομία

Εισήλθε στο διπλωματικό σώμα αναλαμβάνοντας μεταξύ άλλων προϊστάμενος του τμήματος για τα Δωδεκάνησα του Υπουργείου Εξωτερικών και προϊστάμενος της Α' πολιτικής διεύθυνσης του Υπουργείου Εξωτερικών. Τον Απρίλιο του 1955 τοποθετήθηκε πρέσβης στο Λονδίνο ενώ τον επόμενο χρόνο ανακλήθηκε στην Ελλάδα σε μια προσπάθεια της κυβέρνησης να εκτονώσει την δυσφορία της κοινής γνώμης απέναντι στη βρετανική πολιτική. Μετά από διάστημα ενός έτους επέστρεψε στο Λονδίνο. Σύντομα, όμως, και μετά από επιθέσεις του ελληνικού τύπου, η κυβέρνηση τον αντικατέστησε με τον Γεώργιο Σεφέρη. Την αντικατάστασή του, η οποία αποτελούσε δυσμενής εξέλιξη για τον ίδιο και αποδοκιμασία της κυβέρνησης προς το πρόσωπό του, ακολούθησε η παραίτησή του στις στις 10 Απριλίου του 1957, η οποία προκάλεσε την λύπη της αγγλικής διπλωματίας. Υποστηρίζεται, επίσης, ότι η παραίτησή του οφειλόταν σε προσωπικές διαφωνίες σχετικά με την διαχείριση του Κυπριακού Ζητήματος από την ελληνική πλευρά καθώς και σε αντιδράσεις της κυπριακής ηγεσίας σχετικά με την τοποθέτησή του καθώς τον θεωρούσε ακατάλληλο για την θέση αυτή. Ο ίδιος θεωρούσε ότι η αντικατάστασή του οφειλόταν σε ενδοκυβερνητικές συγκρούσεις. 
Ως επικεφαλής της ελληνικής πρεσβείας στο Λονδίνο συμμετείχε στην σύσκεψη της 15ης Απριλίου 1954 μεταξύ των Κύρου, Παπάγου και Στεφανόπουλου κατά την οποία αποφασίστηκε η προσφυγή της Ελλάδας στον ΟΗΕ για το ζήτημα της Κύπρου. Ο ίδιος ήταν ο μόνος διαφώνησε στη συνεδρίαση αυτή με την διεθνοποίηση του κυπριακού ζητήματος υποστηρίζοντας ότι η Αγγλία δεν θα φοβόταν να θέσει σε κίνδυνο την ελληνοβρετανική φιλία προκαλώντας την επέμβαση της Τουρκίας στο Κυπριακό ζήτημα. Υποστηρίζεται ότι κατά τη διάρκεια της θητείας του λειτούργησε αρκετές φορές υπονομευτικά προς την ελληνική κυβέρνηση και τα ελληνικα συμφέροντα αποκαλύπτοντας εμπιστευτικές πληροφορίες προς την βρετανική πλευρά ή λειτουργώντας ως άτυπος σύμβουλος αυτής προσφέροντάς της συμβουλές για την αντιμετώπιση των ελληνικών κινήσεων. Αρνητική άποψη για την παρουσία του Μόστρα στο Λονδίνο διατηρούσε και ο Γεώργιος Σεφέρης, ο οποίος στο ημερολόγιό του είχε σημειώσει "Μόστρας - πατικωμένος ψύλλος". Ειδικότερα θεωρούσε ότι ο Μόστρας επεδίωκε μία "όπως - όπως" λύση του κυπριακού ζητήματος ενώ είχε εκφράσει αντοιχτά τις επιφυλάξεις του προς τον Ευάγγελο Αβέρωφ.
Υπήρξε συγγραφέας έργου υπό τον τίτλο "Η Μικρασιατική επιχείρησις" (1969, εκδόσεις Ίκαρος).
Γεώργιος Σαλαγκούδης

Βιογραφικά στοιχεία

Γεννήθηκε το 1946 στα Βασιλικά Θεσσαλονίκης. Σπούδασε χημεία στο Αριστοτέλειο Πανεπιστήμιο Θεσσαλονίκης.
Υπήρξε βουλευτής Β΄ Θεσσαλονίκης με τη Νέα Δημοκρατία από το 1985 μέχρι το 2009, και διετέλεσε υφυπουργός Ανάπτυξης από τον Μάρτιο του 2004 μέχρι τον Φεβρουάριο του 2006.
Μικροβιολογία

Η μικροβιολογία (μικρός + βίος + λόγος) είναι κλάδος της επιστήμης της Βιολογίας, που ασχολείται με τη μελέτη των μικροοργανισμών, οι οποίοι μπορεί να είναι είτε μονοκύτταροι είτε μικροσκοπικοί πολυκύτταροι οργανισμοί. Τα κύτταρα μπορεί να είναι ευκαρυωτικά (με πυρήνα) όπως οι μονοκύτταροι μύκητες και τα πρώτιστα, ή προκαρυωτικά (χωρίς σχηματισμένο πυρήνα) όπως τα βακτήρια και τα αρχαιοβακτήρια. Αντικείμενο της Μικροβιολογίας είναι, επίσης, και οι ιοί.
Η Ιατρική ειδικότητα της Μικροβιολογίας (Medical Microbiology) αποτελεί εφαρμογή της Μικροβιολογίας στην Ιατρική και ασχολείται με την πρόληψη, τη διάγνωση και τη θεραπεία ασθενειών του ανθρώπου που οφείλονται σε παθογόνους μικροοργανισμούς.
Πρέπει να επισημανθεί πάντως ότι τα παθογόνα για τον άνθρωπο μικροβιακά είδη αποτελούν λιγότερο από το 1% του συνόλου των διαφορετικών μικροβίων του πλανήτη . 
Παρότι έχουν περάσει πάνω από τριακόσια έτη από την ανακάλυψη των μικροβίων, μόνο περίπου το 1% του συνόλου των μικροβίων έχει μελετηθεί διεξοδικά.  Κατά συνέπεια, ο τομέας της μικροβιολογίας είναι ακόμα σε πρώιμο στάδιο σε σχέση με άλλους τομείς της Βιολογίας, όπως η ζωολογία και η βοτανική.
Αρχίδαμος Γ΄

Βιογραφία

Ο Αρχίδαμος Γ' ήταν γιος του Αγησιλάου Β' και της Κλεόρας και εγγονός του Αρχιδάμου Β΄. Γεννήθηκε πιθανώς το 401 ή 400 π.Χ. και ανέλαβε Βασιλιάς το 311 π.Χ.. Έλαβε μέρος σε πολλές μάχες κατά την βασιλεία του πατρός του μεταξύ των οποίων και στη μάχη κατά των Αρκάδων και Αργείων που είχε χαρακτηριστικά ονομασθεί άδακρυς μάχη. Επίσης πολέμησε κατά την εισβολή του Επαμεινώνδα στη Λακεδαίμονα. Δοκίμασε όμως ανεπιτυχώς να αντιδράσει κατά της Μεσσήνης και της Μεγαλόπολης, καθώς επίσης και κατά των Θηβαίων, που ήταν οι κύριοι βοηθοί των Φωκέων κατά τον Γ΄ ιερό πόλεμο.
Σκοτώθηκε σε μάχη στην Ιταλία μαχόμενος επικεφαλής μισθοφόρων στο πλευρό των Ταραντίνων και κατά των Μεσαπίων, ανήμερα της Μάχης της Χαιρωνείας στις 7 Μεταγειτνιώνος του 338 π.Χ.. Το σώμα του όμως δεν ετάφη γιατί οι νικητές αρνήθηκαν να το παραδώσουν. Οι Σπαρτιάτες όμως ανήγειραν ανδριάντα του στην αρχαία Ολυμπία.
Κλεομένης Οικονομόπουλος

Βιογραφία

Γεννήθηκε στη Μυτιλήνη. Ακολούθησε νομικές σπουδές και σπουδές κοινωνικών και πολιτικών- οικονομικών επιστημών στην Αθήνα και στο εξωτερικό. Σπούδασε Νομικά, Πολιτικές, Οικονομικές και Κοινωνικές Επιστήμες στα Πανεπιστήμια Θεσσαλονίκης, Αθηνών, Στρασβούργου, Νανσύ, Λουξεμβούργου, Τουλούζης και Καίμπριτζ. Επίσης σπούδασε στην Ακαδημία Διεθνούς Δικαίου της Χάγης, στη Διεθνή Σχολή Συγκριτικού Δικαίου του Στρασβούργου και στο Πανεπιστημιακό Φεδεραλιστικό Κολλέγιο της Αόστης, με υποτροφίες. Διδάκτορας της Νομικής Σχολής του Στρασβούργου . Διετέλεσε επιμελητής της Νομικής Σχολής Αθηνών.Από το 1969 ως το 1979 ήταν επιμελητής της νομικής σχολής του Πανεπιστημίου Αθηνών και το 1974 έγινε δικηγόρος παρ’ Αρείω Πάγω. Δίδαξε ως καθηγητής στο Κέντρο Δημοσιογραφίας, στη Θεσσαλονίκη. Δημοσίευσε πολλά άρθρα και επιστημονικές μελέτες. Ήταν παντρεμένος, με 2 παιδιά.
Αίγιμος

Ιστορικό

Μνημονεύεται από τον Γαληνό (2ος αιώνας μ.Χ.) ως ο πρώτος που μελέτησε και έγραψε σημειώσεις σχετικά με τον καρδιακό παλμό, και θεωρείται πως έζησε πριν τον καιρό του Ιπποκράτη (5ος αιώνας π.Χ.).
Το έργο που έγραψε αναφέρεται πως ονομάζονταν Περί Παλμών, το οποίο δεν διασώζεται πλέον.

Άλλες αναφορές

Ο λόγιος του 2ου αιώνα μ.Χ., Αθήναιος, αναφέρει πως ο ποιητής Καλλίμαχος του 3ου αιώνα π.Χ. είχε στην κατοχή ένα έργο του Αίγιμου με την ονομασία πλακουντοποιικόν σύγγραμμα το οποίο αφορούσε τη μαγειρική, και ο ιστορικός και γεωγράφος Πλίνιος ο Πρεσβύτερος (1ος αιώνας μ.Χ.) αναφέρει κάποιον με το ίδιο όνομα τον οποίο η παράδοση ήθελε να έχει ζήσει για 200 έτη, αλλά το κατά πόσο ήταν το ίδιο ή διαφορετικό άτομο είναι αβέβαιο.
Hürriyet

H Hürriyet (τουρκ. Hürriyet προφέρεται: [hyɾiˈjɛt] ( ακούστε), Ελευθερία) είναι καθημερινή, λαϊκή εφημερίδα της Τουρκίας. Ιδρύθηκε από τον Sedat Simavi την 1 Μαΐου 1948.
Είναι μία από τις πλέον δημοφιλείς εφημερίδες στην Τουρκία. Εκδίδεται από την Doğan Group (Doğan Yayıncılık A.Ş.), η οποία επίσης έχει τις καθημερινές εφημερίδες Milliyet, Radikal, Posta, Turkish Daily News, Özgür Politika, Referans, Fanatik και Fanatik basket και υποστηρίζει πως είναι μία φιλελεύθερη εφημερίδα. Έχει ισχυρές εθνικιστικές ροπές, όπως διαφαίνεται από το ανανεωμένο μότο της, Türkiye Türklerindir (η Τουρκία ανήκει στους Τούρκους). Αριστερά του λογότυπού της υπάρχει μια σύνθεση πορτραίτου του Ατατούρκ, μια Τουρκική σημαία με το μότο.
Η εφημερίδα είναι μια από τις πλέον σημαίνουσες στην Τουρκική δημόσια ζωή και διαθέτει επιφανείς αρθρογράφους όπως τους Oktay Ekşi, Doğan Uluç και Bekir Coşkun. Εξαιτίας της προσωπικής ιστορίας του ιδιοκτήτη της Hürriyet Αϊντίν Ντογάν (Aydın Doğan) με την εταιρεία Koç Holding, η εφημερίδα δέχεται κριτική για την ευνοϊκή στάση που διατηρεί απέναντι στην Koç. Η εφημερίδα έχει επίσης στενές σχέσεις με την Γερμανική εφημερίδα Bild της μεγάλης Ευρωπαϊκής εκδοτικής επιχείρησης Axel Springer AG. Ο Γερμανός δημοσιογράφος Kai Diekmann είναι μέλος του εκτελεστικού γραφείου της Hürriyet.
Η Hürriyet διαθέτει επίσης εκδόσεις για την Ευρώπη και την Βόρεια Αμερική. Η διαδικτυακή της έκδοση συμπεριλαμβάνει και μια μικρή έκδοση στα Αγγλικά.